# Trastorn del neurodesenvolupament

Els trastorns del neurodesenvolupament són un conjunt d'afeccions mentals les quals produeixen alteracions en el desenvolupament de l'individu. Les deficiències afecten al funcionament personal, social, acadèmic i ocupacional. Les seves causes poden ser congènites (mutacions genètiques, defectes hereditaris del metabolisme), prenatals (infeccions o anomalies nutricionals maternes), perinatals (complicacions durant el part, en especial la hipòxia fetal) o postnatals (traumatisme cranioencefàlic, meningitis infecciosa o exposició del nounat a tòxics ambientals, per exemple). En certs casos, però, l'etiologia d'aquests trastorns és complexa i relacionable amb la interacció de diferents factors i de vegades no és possible determinar-la clarament. Sovint es manifesten ja en la infància i en comorbiditat amb d'altres. Alguns dels més coneguts són:
* Discapacitat intel·lectual
* Trastorns de la comunicació
* Trastorn de l'espectre autista
* Trastorn per dèficit d'atenció/hiperactivitat
* Trastorn específic de l'aprenentatge
* Trastorns motrius
** Trastorns de la coordinació motora
** Trastorns caracteritzats per moviments estereotipats
** Trastorns caracteritzats per tics, incloent la síndrome de Tourette
El maneig dels trastorns del neurodesenvolupament és multidisciplinari i depèn del tipus de trastorn i els símptomes que predominen en cada cas. Per regla general, inclou l'ús combinat de fàrmacs i de diverses teràpies no medicamentoses. Establir precoçment un programa adequat d'intervenció educativa pel pacient i els seus familiars és una eina terapèutica fonamental.

## Referències

* ↑ American Psychiatric Association. Neurodevelopmental disorders (en anglès). A: Diagnostic and statistical manual of mental disorders: DSM-5. Section II, Diagnostic Criteria and Codes. APA. Washington D.C., 2013; 5th ed. ISBN 9780890425541.
* ↑ Pietropaolo S, Crusio WE, Feldon J «Gene-Environment Interactions in Neurodevelopmental Disorders» (en anglès). Neural Plast, 2017 Gen; 2017, pp: 9272804. DOI: 10.1155/2017/9272804. PMC: 5307134. PMID: 28255466 [Consulta: 8 juliol 2019].
* ↑ González Lajas, JJ; García Cruz, JM «Trastornos del lenguaje y la comunicación» (en castellà). A: XVI Congreso de Actualización en Pediatría (AEPap; Ed.) Lúa Ediciones 3.0, 2019; Feb, pp: 569-577 [Consulta: 15 juliol 2019].
* ↑ Morales, V «Trastorns d'aprenentatge». Folia Humanística, 2016 Gen; 2, pp: 26-41. ISSN: 2462-2753 [Consulta: 7 juliol 2019].
* ↑ Harris SR, Mickelson ECR, Zwicker JG «Diagnosis and management of developmental coordination disorder» (en anglès). CMAJ, 2015 Jun 16; 187 (9), pp: 659-665. DOI: 10.1503/cmaj.140994. PMC: 4467929. PMID: 26009588 [Consulta: 15 juliol 2019].
* ↑ Péter Z, Oliphant ME, Fernandez TV «Motor Stereotypies: A Pathophysiological Review» (en anglès). Front Neurosci, 2017 Mar 29; 11, pp: 171. DOI: 10.3389/fnins.2017.00171. PMC: 5370241. PMID: 28405185 [Consulta: 15 juliol 2019].
* ↑ Leckman JF, King RA, Bloch MH «Clinical Features of Tourette Syndrome and Tic Disorders» (en anglès). J Obsessive Compuls Relat Disord, 2014 Oct; 3 (4), pp: 372-379. DOI: 10.1016/j.jocrd.2014.03.004. PMC: 6124690. PMID: 30197854 [Consulta: 7 juliol 2019].
* ↑ Galán-López IG, Lascarez-Martínez S, Gómez-Tello MF, Galicia-Alvarado MA «Abordaje integral en los trastornos del neurodesarrollo» (en castellà). Rev Hosp Jua Mex, 2017; 84 (1), pp: 19-25. ISSN: 2310-2799 [Consulta: 8 juliol 2019].
* ↑ San Segundo Ruiz, L «Trastornos del neurodesarrollo: funciones ejecutivas y atención temprana -Treball de Fi de Grau-» (en castellà). Facultad de Letras y de la Educación, Universidad de La Rioja. Servicio de Publicaciones, 2016, pàgs: 37 [Consulta: 12 juliol 2019].

## Bibliografia

* Artigas Pallarés, Josep; Guitart, Miriam; Gabau, Elisabeth. Bases genéticas de los trastornos del neurodesarrollo (en castellà). Rev Neurol, 2013; 56 (Supl 1), pp: S23-S34. ISSN 0210-0010 [Consulta: 10 juliol 2019].
* Mas Salguero, Mª. José. Detección de trastornos del neurodesarrollo en la consulta de Atención Primaria (en castellà). A: XVI Congreso de Actualización en Pediatría (AEPap; Ed.) Lúa Ediciones 3.0, 2019; Feb, pp: 143-147 [Consulta: 10 juliol 2019].

## Enllaços externs

* Los trastornos del neurodesarrollo en el DSM-5 Martínez, B; Rico, D. Jornadas AVAP. 2014, Mar 27 (en castellà). Presentació PowerPoint
* Neurodevelopmental Disorders Becker, K. 2017, Abr 16 (en angles)